**Morgan Andrew Barron** (s. 2. joulukuuta 1998 Halifax Nova Scotia) on kanadalainen jääkiekkoilija, joka edustaa NHL-seura Winnipeg Jetsin organisaatiota. New York Rangers varasi hänet kuudennella kierroksella vuoden 2017 varaustilaisuudessa. Pelipaikaltaan Barron on keskushyökkääjä.

Barronin nuorempi veli Justin pelaa myös jääkiekkoa. Hän edustaa NHL-seura Colorado Avalanchea.

Ura
---

New York Rangers valitsi Barronin 174. pelaajana vuoden 2017 NHL:n varaustilaisuudessa. Barron edusti vuosina 2017-2020 Cornellin yliopiston jääkiekkojoukkuetta. Viimeisellä kaudellaan hän toimi joukkueen kapteenina. Hänet valittiin divisioonansa vuoden pelaajaksi sekä ehdokkaaksi parhaalle NCAA-yliopistopelaajalle annettavan Hobey Baker Awardin saajaksi.

Huhtikuussa 2020 Barron teki tulokassopimuksen hänet varanneen Rangersin kanssa. Ensimmäisen ammattilaiskautensa Barron pelasi lähinnä Rangersin AHL-farmiseura Hartford Wolf Packissa, jota hän edusti 21 runkosarjaottelussa tehden tehot 10+11=21. Rangers kutsui Barronin NHL-kokoonpanoon Brett Howdenin ja Chris Kreiderin loukkaantumisten jälkeen. 1. toukokuuta 2021 hän teki NHL-debyyttinsä ottelussa paikallisvastustaja New York Islandersia vastaan. Barron sai jääaikaa ottelussa vajaat 12 minuutia. Ensimmäisen maalin Barron teki kolmannessa ottelussaan Washington Capitalsin verkkoon. Tulokaskaudellaan hän pelasi yhteensä viisi NHL-ottelua.

Maaliskuussa 2022 Rangers kauppasi Barronin, kaksi ehdollista toisen kierroksen varausvuoroa ja viidennen kierroksen varausvuoron Winnipeg Jetsiin vaihdossa Andrew Coppiin ja kuudennen kierroksen varausvuoroon.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Cornellin yliopisto | NCAA | 33 | 5 | 13 | 18 | 31 | – | – | – | – | – |
| 2018–2019 | Cornellin yliopisto | NCAA | 36 | 15 | 19 | 34 | 26 | – | – | – | – | – |
| 2019–2020 | Cornellin yliopisto | NCAA | 29 | 14 | 18 | 32 | 24 | – | – | – | – | – |
| 2020–2021 | Hartford Wolf Pack | AHL | 21 | 10 | 11 | 21 | 20 | – | – | – | – | – |
|  | New York Rangers | NHL | 5 | 1 | 0 | 1 | 2 | – | – | – | – | – |
| 2021–2022 | Hartford Wolf Pack | AHL | 25 | 9 | 6 | 15 | 10 | – | – | – | – | – |
|  | New York Rangers | NHL | 13 | 0 | 1 | 1 | 4 | – | – | – | – | – |
|  | Winnipeg Jets | NHL | 14 | 2 | 2 | 4 | 4 | – | – | – | – | – |
|  | Manitoba Moose | AHL | 5 | 1 | 1 | 2 | 0 | 5 | 4 | 2 | 6 | 2 |
| 2022–2023 | Winnipeg Jets | NHL | 70 | 8 | 13 | 21 | 31 | 5 | 0 | 0 | 0 | 2 |
| 3 kautta | yhteensä | NHL | 102 | 11 | 16 | 27 | 41 | 5 | 0 | 0 | 0 | 2 |
| 2 kautta | yhteensä | AHL | 51 | 20 | 18 | 38 | 30 | 5 | 4 | 2 | 6 | 2 |

Lähteet
-------

* Morgan Barron *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Morgan Barron EliteProspects. Viitattu 15.2.2022. (englanniksi)
2. ↑  Justin Barron EliteProspects. Viitattu 15.2.2022. (englanniksi)
3. ↑  Rangers Agree to Terms with Forward Morgan Barron  31.7.2020. New York Rangers. Viitattu 15.2.2022. (englanniksi)
4. 1 2  Aaron Snyder: Barron Makes NHL Debut, Scores First Goal in 3rd Game  9.5.2021. Cornell Sun. Viitattu 15.2.2022. (englanniksi)
5. ↑